కొమ్మారెడ్డి పట్టాభిరామ్

కొమ్మారెడ్డి పట్టాభిరామ్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2024 నవంబర్ 9న స్వచ్ఛ ఆంధ్ర కార్పొరేషన్ చైర్మన్‌గా నియమితుడయ్యాడు.

కొమ్మారెడ్డి పట్టాభిరామ్‌ నవంబర్ 19న విజయవాడలోని తుమ్మలపల్లి వారి క్షేత్రయ్య కళాక్షేత్రంలో స్వచ్ఛ ఆంధ్ర కార్పొరేషన్ చైర్మన్‌గా ప్రమాణస్వీకారం చేశాడు. 
కేసులు
2019లో ఆంధ్రప్రదేశ్ రాష్ట్రలో వైఎసార్సీసిపీ అధికారంలోకి వచ్చిన తరువాత టీడీపీ జాతీయ అధికార ప్రతినిధిగా ఉన్న కొమ్మారెడ్డి పట్టాభిరామ్ వైసీపీ పార్టీ ప్రభుత్వ వ్యతిరేక కార్యక్రమాలపై ఎప్పటికప్పుడు విమర్శలు చేస్తూ టీడీపీ పార్టీలో మంచి గుర్తింపు తెచ్చుకున్నాడు. ఈ క్రమంలో అప్పటి ప్రభుత్వం ఆయనపై పలు కేసులను పెట్టింది.

 గన్నవరం ఘటన 
గన్నవరం నియోజకవర్గం టీడీపీ కార్యాలయంపై 2023 ఫిబ్రవరి 20న  దాడి జరిగింది. టీడీపీ నేతల వాహనాలపై పెట్రోలు పోసి నిప్పంటించి, ఆఫీసు ముందున్న ఫ్లెక్సీలు, బ్యానర్లను చింపేశారు.  గన్నవరం పట్టణంలో తెలుగుదేశం పార్టీ కార్యాలయాన్ని ధ్వంసం చేయడంతో ఉమ్మడి కృష్ణా జిల్లా టీడీపీ ముఖ్యనేతలు గన్నవరం వెళ్లగా, టీడీపీ నేత ఇంటిపై జరిగిన దాడి వ్యవహారం గురించి పోలీసులకు ఫిర్యాదు చేసేందుకు గన్నవరం వచ్చానని పట్టాభి తెలపగా, ఆయనను పోలీసులు అరెస్ట్ చేశారు.

ఆ తర్వాతి రోజు గన్నవరం సర్కిల్‌ ఇన్‌స్పెక్టర్‌ పి. కనకరావుపై జరిగిన రాళ్ల దాడికి & ఆయనను విధులు నిర్వర్తించకుండా పోలీసులను అడ్డుకున్నందుకు గాను టిడిపి అధికార ప్రతినిధి కొమ్మారెడ్డి పట్టాభిరామ్‌తో పాటు మరో 13 మంది నాయకులు, కార్యకర్తలపై ఎఫ్ఐఆర్ నమోదు చేసి 14 రోజుల జ్యుడీషియల్ రిమాండ్‌కు తరలించారు. ఆయనకు జిల్లా కోర్టు బెయిల్ మంజూరు చేయడంతో  రాజమండ్రి సెంట్రల్ జైలు నుండి మార్చి 4న విడుదలయ్యారు.

 2021 అరెస్ట్ 
టీడీపీ జాతీయ అధికార ప్రతినిధి కొమ్మారెడ్డి పట్టాభిరామ్ ప్రెస్‌మీట్‌‌లో ఆంధ్రప్రదేశ్ ముఖ్యమంత్రి వైఎస్ జగన్‌పై అనుచిత వ్యాఖ్యలు చేశాడని వైఎస్సార్సీపీ ఫిర్యాదు మేరకు విజయవాడ గవర్నర్‌పేట పోలీస్‌ స్టేషన్‌లో పట్టాభిపై 153ఏ, 505 (2), 505 (r/w), 120బి కింద కేసు నమోదైంది. పట్టాభిని అరెస్ట్ చేసేందుకు పోలీసులు ఆయన ఇంటికి వెళ్లగా అయన తలుపులు వేసుకొని ఇంట్లోనే ఉండగా, పట్టాభి బయటకు రావాలని మైక్ లో పోలీసులు కోరాగా ఆయన బయటికి రాకపోవడంతో పోలీసులు తలుపులు పగల గొట్టి ఇంట్లోకి ఆయనను అక్టోబర్ 20న అరెస్టు చేశారు. ఆయనకు అక్టోబర్ 23న బెయిల్‌ మంజూరైంది.

మూలాలు

వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ రాజకీయ నాయకులు